KCE ปลื้ม! ยอดขายดี-ต้นทุนลด หนุนกำไร Q3/59 โตสวย
KCE ปลื้ม! ยอดขายดี-ต้นทุนลด หนุนกำไร Q3/59 เพิ่มขึ้น 37% อยู่ที่ 786.03 ล้านบาท จากปีก่อนอยู่ที่ 573.47 ล้านบาท ขณะที่งวด 9 เดือนแรกกำไรอยู่ที่ 2.35 พันล้านบาท เพิ่มขึ้น 49% จากปีก่อนอยู่ที่ 1.57 พันล้านบาท
8 พ.ย. 2559

บริษัท เคซีอี อีเลคโทรนิคส์ จำกัด (มหาชน) หรือ KCE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 786.03 ล้านบาท หรือมีกำไรสุทธิ 1.34 บาทต่อหุ้น เพิ่มขึ้น 37% จากช่วงเดียวกันของปีก่อนที่มีมีกำไรสุทธิ 573.47 ล้านบาท หรือมีกำไรสุทธิ 1.00 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมีรายได้จากการขายเพิ่มขึ้น ต้นทุนลดลง
ขณะที่ผลการดำเนินงานช่วง 9 เดือนแรกมีกำไรสุทธิ 2.35 พันล้านบาท หรือ 4.05 บาทต่อหุ้น เพิ่มขึ้น 49% จากช่วงเดียวกันของปีก่อนที่มีกำไรสุทธิ 1.57 พันล้านบาท หรือ 2.77 บาทต่อหุ้น